Document ID: 32006D0275

KOMISIJAS LĒMUMS
(2006. gada 10. aprīlis),
ar ko groza Lēmumu 95/320/EK, ar kuru izveido Zinātnisko komiteju jautājumos par ķīmisku vielu iedarbības robežlielumiem darbavietā
(2006/275/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
tā kā:
(1)
Ar Komisijas Lēmumu 95/320/EK (1) izveido Zinātnisko komiteju jautājumos par ķīmisku vielu iedarbības robežlielumiem darbavietā, turpmāk - “Komiteja”.
(2)
Pēc jaunu dalībvalstu pievienošanās 2004. gadā Lēmuma 95/320/EK noteikumi par Komitejas sastāvu vairs nav atbilstoši.
(3)
Lai nodrošinātu, ka Komiteja sniedz augstas kvalitātes objektīvus zinātniskos atzinumus, ir svarīgi, lai tās locekļi būtu neatkarīgi un augsti kvalificēti. Jāsaglabā arī augsta Komitejas darbības efektivitāte.
(4)
Tādēļ Komisijas sastāvā jāiekļauj ne vairāk kā 21 loceklis, ko izvēlas no dalībvalstu ieteiktajiem piemērotajiem kandidātiem un ieceļ Komisija.
(5)
Attiecīgi jāgroza Lēmums 95/320/EK,
IR PIEŅĒMUSI ŠĀDU LĒMUMU.
Vienīgais pants
Lēmuma 95/320/EK 3. panta 1. un 2. punktu aizstāj ar šādu tekstu:
“1. Komitejā ir ne vairāk kā 21 loceklis, ko izvēlas no dalībvalstu ieteiktajiem piemērotajiem kandidātiem, kas pārstāv dažādas zinātnes jomas tā, lai Komiteja varētu pildīt 2. pantā aprakstītās pilnvaras, konkrēti, locekļiem jābūt kompetentiem ķīmijā, toksikoloģijā, epidemioloģijā, arodmedicīnā un darba higiēnā, kā arī tiem jābūt vispārēji kompetentiem noteikt iedarbības robežlielumus darbavietā.
2. Komisija ieceļ Komitejas locekļus, pamatojoties uz to pierādītu pieredzi un kompetenci, ņemot vērā nepieciešamību aptvert dažādas zinātnes jomas.”.
Briselē, 2006. gada 10. aprīlī

Labels: 0
1
9
15